19/12/2022 | Administración LocalMunicipal
Ferrol
Recursos Humanos
Bases Técnico/a de Prevención de riscos laborais

Anuncio Por resolución da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi apróbanse as bases reguladoras para a cobertura en propiedade, polo sistema de oposición libre, dunha praza da Administración Especial, Subescala Técnica, Técnico Medio de Prevención de Riscos Laborais, pertencente ao grupo de clasificación A, subgrupo A2 e que son as seguintes: “ BASES QUE REXERÁN O PROCESO SELECTIVO PARA A COBERTURA DUNHA PRAZA DE TECNICO DE PREVENCION DE RISCOS LABORAIS POR QUENDA LIBRE, DA ESCALA DE ADMINISTRACIÓN ESPECIAL, SUBESCALA TECNICO- MEDIO, OPE 2019, BOP A CORUÑA 03/01/2020, Por Resolución da Concelleira delegada de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, de data 27 de decembro de 2019, resolveuse autorizar a convocatoria e a posterior redacción das seguintes bases: Primeira.-Número, denominación e características. É obxecto da presente convocatoria a cobertura en propiedade, polo sistema de oposición libre, dunha praza da Administración Especial, Subescala Técnica, Técnico Medio de Prevención de Riscos Laborais, pertencente ao grupo de clasificación A, subgrupo A2, vacante no Cadro de persoal deste Concello e correspondente á OPE do ano 2019. As retribucións serán as correspondentes ao grupo de clasificación de funcionarios, grupo A, subgrupo A2, e as retribucións complementarias previstas na Relación de Postos de Traballo deste Concello. Segunda.- Funcións da praza 1.- Xestionar a prevención de riscos laborais no Concello de Ferrol e nas súas entidades adscritas.2.- Elaborar o Plan de Prevención de Riscos do Concello e velar pola súa aplicación e actualización.3.- Realizar evaluacións iniciais de riscos e as súas actualizacións en tódolos centros de traballo do Concello.4.- Xestión da actividade preventiva do Concello e o control da mesma.5.- Xestión do plan de formación en materia de prevención do persoal do Concello.5.- Análise, control de homologacións e xestión dos equipos de protección individual do persoal do Concello 6.- Velar polo cumplimento da normativa de prevención de riscos e a xestión da súa documentación.7.- Coordinación da actividade preventiva co servicio de prevención alleo e cos técnicos das entidades colaboradoras da Seguridade Social.8.- Xestión da vixiancia da saúde.9.- Xestión dos partes de asistencia no caso de accidentes ou enfermidades profesionais, relacións coa mutua e control posterior.10.- Redacción e elaboración de informes que sexan requeridos en materia da súa competencia.11.- Control do cumprimento das obrigas en materia de Prevención de Riscos por parte das empresas adxudicatarias de contratos por parte de Concello de Ferrol. Terceira.- Requisitos das persoas aspirantes Para poder participar no proceso selectivo, as persoas aspirantes deberán reunir os seguintes requisitos: 1.- Ser español ou nacional doutro Estado membro da Unión europea nos termos previstos no artigo 57 do Real Decreto Lexislativo polo que se aproba o Estatuto Básico do Empregado Público.2.-Ter cumpridos dezaseis anos e non exceder no seu caso, da idade máxima de xubilación forzosa.3.- Non padecer enfermidade ou eiva física que impida o desempeño das función propias do posto de traballo. As persoas con discapacidade deberán facelo constar na instancia, indicando se precisan adaptación para realizar as probas nos termos establecidos pola Orden PRE/1822/2006 do 9 de xuño, pola que se establecen os criterios xerais para a adaptación de tempos adicionais nos procesos selectivos para o acceso ó emprego público das persoas con discapacidade (BOE do 13/06/2006). 4.- Non ter sido separado/a, mediante expediente disciplinario, do servizo en calquera Administración pública do Estado, Comunidade Autónoma ou Entidade Local, nin atoparse inhabilitado/a para o exercicio das funcións públicas.5.-Estar en posesión do título de grado, diplomado, inxenieiro técnico ou equivalente. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, no seu caso, a homologación do título.6.- Estar en posesión do Máster Universitario en prevención de riscos laborais, a lo menos en dúas especialidades, sendo preceptivamente unha delas Seguridade Industrial. As persoas aspirantes deberán posuír todos os requisitos esixidos nos apartados anteriores o día en que remate o prazo para presentar as solicitudes e mantelos ata a data do seu novo nomeamento como persoal funcionario. Cuarta. -Presentación de instancias As instancias de participación, dirixidas á Alcaldía, presentaranse telemáticamente no Rexistro Xeral do Concello ou ben mediante o procedemento que regula o artigo 16.4 da Lei 39/2015, do 1 de outubro, do procedemento administrativo común das administracións públicas, durante o prazo de 20 días naturales a partir do seguinte ao de publicación do anuncio da convocatoria no Boletín Oficial do Estado. As persoas aspirantes farán constar na instancia que reúnen todos os requisitos sinalados na Base 3ª, e achegarán os seguintes documentos: -Fotocopia do DNI. - Fotocopia das titulacións requeridas para o acceso ao posto. - Fotocopia do Celga IV, título de perfeccionamento ou titulación equivalente, aos efectos de exención de realización da proba de galego. - Xustificante de pago das taxas de participación ou no seu caso certificado do Servicio de Emprego, de estar en situación de desemprego, aos efectos de exoneración da taxa. As persoas con discapacidade deben indicalo na instancia, na que deben declarar de forma expresa que reúnen as condicións esixidas para o acceso ás prazas, condicións que se acreditarán no caso de obter praza mediante certificación dos órganos competentes. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou castelán. Unha vez realizada a opción e presentada a solicitude os/as aspirantes non poderán modificar a súa opción. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Quinta.-Dereitos de exame. Os/as aspirantes deberán ingresar a cantidade que establece a Ordenanza Fiscal número 28 reguladora da taxa pola solicitude de participación en probas de selección do persoal. A carta de pagamento pode obterse ou ben no departamento de Xestión Tributaria do Concello de Ferrol ou telematicamente na páxina web do concello: www.ferrol. gal coa seguinte ruta: (sede electrónica/oficina virtual tributaria/acceso á oficina virtual tributaria/trámites sencertificado/autoliquidacións/taxas/conceptoaliquidar: seleccióndepersoalsubconcepto: grupo A2). Quedan exonerados do seu aboamento aqueles/as aspirantes que acrediten, mediante certificado da Oficina de Emprego que corresponda, estar en situación de desemprego. As taxas só serán devoltas no caso de que o/a aspirante non sexa admitido/a ao proceso selectivo por causas non imputables a el/ela. A falta de pagamento das taxas de participación, dentro do prazo de presentación de instancias, determinará a ex­clusión do/a aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia. Sexta. - Admisión de persoas aspirantes. Rematado o prazo de presentación de instancias, o Alcalde ditará resolución que se publicará no Boletín Oficial da Provincia, Taboleiro de Edictos do Concello e na páxina web municipal(www.ferrol. gal), declarando aprobada a listaxe provisional de persoas admitidas e excluídas, con indicación, se é o caso, das causas de exclusión e o prazo de subsanación dos defectos advertidos, para presentar as reclamacións oportunas ou emenda de defectos, nos termos do art.68 da Lei 39/2015. De non existir persoas excluídas, aprobarase con carácter definitivo a lista de admitidos/as. Transcorrido o prazo de emenda de defectos, o Alcalde elevará a definitiva a listaxe provisional, resolvendo as reclamacións, e declarará aprobada a listaxe definitiva de persoas admitidas e excluídas, que se publicará no Boletín Oficial da Provincia, taboleiro de edictos do Concello e na páxina web municipal. No listado definitivo de admitidos sinalarase o lugar, data e hora de inicio das probas. Dende a conclusión dunha proba ata o comenzo da seguinte deberá transcurrir un mínimo de 72 horas e un máximo de 45 días salvo que por causa xustificada sexa preciso aumentar este prazo. Sétima.- Tribunal cualificador. A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos e excluídos. O tribunal cualificador está constituído do seguinte xeito: Presidente: un/unha funcionario/a de calquera Administración pública pertencente ó grupo A, subgrupo A1/A2 Secretario: o secretario xeral do Concello ou quen legalmente o substitúa. O/a secretario/a do tribunal cualificador terá dereito a voz pero non a voto. Vocais: catro funcionarios/as dos cales dous serán técnicos de prevención, encadrados en postos do grupo A, subgrupos A1/A2. Polo menos dous vocais pertencerán a outras Administracións Públicas. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso a constitución do tribunal cualificador deberá respectar o establecido no artigo 60 da Lei 5/2015, do 12 de abril, do Estatuto básico do empregado público. O seu funcionamento rexerase polo disposto na Lei 40/2015 de réxime xurídico das Administracións Públicas. Os membros do tribunal deberán absterse de intervir, e notificaranllo ao órgano convocante, cando concorran neles circunstancias das previstas no art.23 da ley 40/2015 ou se realizaron tarefas de preparación ás probas selectivas nos cinco anos anteriores á publicación desta convocatoria. Así mesmo, os/as aspirantes poderán recusar os membros do tribunal cando concorran as devanditas circunstancias segundo dispón o artigo 24 da ley 40/2015. O tribunal resolverá todas as dúbidas que puidesen xurdir na aplicación destas normas, así como o que se deba facer nos casos non previstos. O Tribunal adoptará as medidas que considere oportunas para velar polo anonimato dos aspirantes durante a corrección das probas. Poderán asistir como observadores (sen voz e sen voto) un membro de cada organización sindical con representación no Concello de Ferrol. A efectos de percepción de asistencias, o Tribunal terá a categoría que corresponda según o disposto no Real Decreto 462/2002 do 24 de maio, sobre indemnizacións por razón do servizo. O tribunal poderá dispoñer a incorporación ás súas sesións de persoas con labores de asesoramento para as probas que estimen pertinentes; estas limitaranse a prestar a súa colaboración nas súas especialidade técnicas. Oitava.-Probas selectivas A oposición constará de catro exercicios, todos eles de carácter obrigatorio e eliminatorio: Primeiro exercicio: consistirá na resolución dun cuestionario tipo test, nun tempo máximo de 120 minutos, de 100 preguntas, máis 5 preguntas de reserva, con catro alternativas por resposta, das que só unha delas é a correcta, que versarán sobre o contido total do temario que se anexa á convocatoria. Este cuestionario será elaborado polo tribunal no mesmo día e inmediatamente antes do comenzo da proba. O exercicio será cualificado de 0 a 50 puntos, sendo preciso alcanzar un mínimo de 25 puntos para superalo. As persoas aspirantes que non acaden a devandita puntuación mínima serán eliminadas do proceso. As respostas acertadas puntuarán 0,5 puntos, as incorrectas descontarán 0,2 puntos e as respostas en branco non descontarán puntuación. Ó finalizar o exercicio as persoas aspirantes poderán levar unha copia da súa folla de respostas. Terminada a proba, os aspirantes poderán solicitar copia do exercicio. Segundo exercicio: Consistirá en desenvolver por escrito, no tempo máximo de dúas horas, un tema a escoller entre dous extraídos ó azar correspondentes á parte específica, nun momento inmediatamente anterior o inicio da proba. O exercicio será cualificado de 0 a 50 puntos sendo preciso acadar 25 puntos para superar a proba. Terceiro exercicio: Desenvolverase por escrito, no tempo máximo de tres horas, e consistirá na resolución dun suposto práctico que proporá o Tribunal no mesmo día e inmediatamente antes do comezo do exercicio. Os supostos formulados polo Tribunal versarán sobre as materias específicas que figuran no Temario. Para realizar este exercicio, os aspirantes poderán contar con textos legais en formato papel, non comentados e proceder á súa consulta. Neste exercicio valoraranse a estrutura da exposición, a claridade e orde das ideas, a precisión técnica e as solucións aportadas ás cuestións expostas. Valorarase de 0 a 50 puntos e será preciso acadar 25 puntos para superalo. Cuarto exercicio: Os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A calificación desta proba será a de “apto” ou “non apto”. O tribunal deberá contar co asesoramento do departamento de Normalización Lingüística do Concello para a elaboración desta proba. A cualificación final será a suma total das puntuacións obtidas nos exercicios da oposición. De producirse empate na puntuación final, dirimirase a favor do/da aspirante que obtivera a maior puntuación no terceiro exercicio, de persistir o empate a favor do/da aspirante ca maior puntuación no segundo exercicio, e por último en favor do que obtivese maior puntuación no primeiro exercicio. En último caso desfarase o empate por sorteo. Novena.- Resultados da selección. O Tribunal publicará no Taboleiro de Edictos da Corporación e na páxina web municipal (www.ferrol. gal) a relación de puntuacións outorgadas, e elevará á Alcaldía proposta de nomeamento a favor do/da aspirante posuidor da puntuación máis alta, xunto coa acta da sesión. Na acta incluirase unha relación das persoas presentadas que superaran os exercicios da fase de oposición, para os efectos de seren nomeadas funcionario/a interino/a, pola orde de puntuación obtida no conxunto das probas, cando procedera para cubrir a renuncia ou situacións de incapacidade temporal, maternidade ou paternidade da persoa seleccionada nesta convocatoria, etc. Décima.- Presentación de documentación. A persoa aspirante proposta presentará, no prazo de tres (3) días hábiles contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 3ª desta convocatoria: - Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas. - Declaración xurada de non estar incurso en causa de incompatibilidade ou incapacidade. - Certificado médico de non padecer enfermidade nin eiva física que impida o normal desenvolvementodas funcións correspondentes ao posto. Se a persoa aspirante proposta tivera a condición de funcionario/a público, estará exenta de xustificar documentamente as condicións ou requisitos xa demostrados para obter o seu anterior nomeamento debendo, en tal caso, presentar certificado da Administración/organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentara a documentación ou non acreditara reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade. Décima.-Nomeamento. Unha vez presentada a documentación, o Alcalde nomeará funcionario/a de carreira á persoa aspirante proposta polo Tribunal Cualificador, sendo nulo o nomeamento de quen estea incurso en causas de incapacidade específica conforme á normativa vixente. O/a nomeado/a deberá tomar posesión no prazo de trinta días naturais a partir da data de notificación da resolución do nomeamento, debendo prestar previamente xuramento ou promesa de conformidade co establecido no RD 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o/a nomeado/a non terá dereito a percepción económica de ningunha clase. Décimo primeira.- Normas finais. Para todo o non previsto nestas Bases será de aplicación supletoria o establecido na Lei 7/1985, de 2 de abril, Reguladora das Bases do Réxime Local, na Lei 5/1997 de Administración Local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, Real Decreto 364/1995 polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei 39/2015 de Procedemento Administrativo Común e normas vixentes concordantes En Ferrol, a Concelleira delegada de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. ANEXO I.- TEMARIO MATERIAS COMÚNS ANEXO I.- TEMARIO Tema 1.–A Constitución española de 1978. Estrutura. Valores superiores do ordenamento constitucional. Os principios fundamentais da Constitución: a soberanía, a división de poderes, a representación política, a participación política. A reforma constitucional. Tema 2.–Dereitos e liberdades establecidos na Constitución. Especial referencia aos dereitos fundamentais e ás liberdades públicas. Garantías e tutela dos dereitos e liberdades. A suspensión de dereitos. Tema 3.–A organización territorial do Estado na Constitución. O Estado das Autonomías. Proceso de creación e organización básica das comunidades autónomas. Os estatutos de autonomía. Tema 4.- A autonomía galega: orixe e evolución. O Estatuto de Autonomía de Galicia: estrutura e procedemento de reforma. Poderes da comunidade autónoma: o Parlamento, a Xunta e a súa Presidencia. As competencias de Galicia e o seu réxime xurídico. Tema 5.– Orixe e evolución da Unión Europea. Organización institucional da Unión Europea: composición e competencias. O Comité das Rexións. Tema 6.-Fontes do ordenamento xurídico español. A lei: concepto e clases. O costume. Os principios xerais do dereito. Valor da xurisprudencia. A Constitución como fonte do dereito. Posición dos tratados internacionais e do dereito da Unión Europea no sistema de fontes. Tema 7.- Lei 39/2015, do 1 de outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos. Tema 8.- Lei 39/2015, do 1 de outubro, do procedemento administrativo común das Administracións Públicas. Os actos administrativos: concepto, elementos, clases. Forma, motivación. A eficacia: o principio de autotutela declarativa. Nulidade e anulabilidade. Tema 9.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Garantías do procedemento. Iniciación. Ordenación. Instrución. Tema 10.- Lei 39/2015, do 1 de outubro, do procedemento administrativo común das Administracións Públicas. Finalización do procedemento. Outras formas de finalización: A desistencia e a renuncia. A caducidade. A terminación. A tramitación simplificada do procedemento administrativo común. Tema 11.- Revisión de actos en vía administrativa. Recursos administrativos: principios xerais. Recurso de alzada. Recurso potestativo de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido Tema 12.- Lei 40/2015, do 1 de outubro, do réxime xurídico do sector público. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios. Tema 13.- A potestade sancionadora: concepto e significado. Principios do exercicio da potestade sancionadora. As sancións administrativas: concepto, natureza e clases. O procedemento sancionador. A potestade sancionadora local. Tema 14.- A responsabilidade patrimonial das Administracións Públicas. A responsabilidade patrimonial das autoridades ó servizo das Administracións Públicas. Tema 15.- Os contratos do sector público: obxeto e ámbito de aplicación da lei 9/2017 de contratos do sector público. Tipos de contratos do sector público. Contratos suxeitos a regulación armonizada. Contratos administrativos e contratos privados. Tema 16.- Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato Tema 17.- O persoal ó servizo das Administracións Públicas. Clases de persoal. Adquisición e perda da relación de servizo. Incompatibilidades. Tema 18.- O persoal ó servizo das Administracións Públicas. Situacións administrativas. Xornada de traballo, permisos, licenzas e vacacións. Tema 19.- O persoal ó servizo das Administracións Públicas. Os dereitos dos empregados públicos. Dereitos individuais. Especial referencia á carreira administrativa e ás retribucións. Dereitos de exercicio colectivo. Deberes dos empregados públicos. Código de conduta. Tema 20.- Os bens das entidades locais. Normativa aplicable. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario Tema 21.–Réxime de sesións dos órganos de goberno local e adopción de acordos. As actas. Impugnación dos actos e acordos locais e exercicio de accións. Tema 22.–Réxime xurídico do procedemento administrativo das entidades locais. Os expedientes. Certificacións, comunicacións, notificacións e publicación dos acordos. O rexistro de documentos. Tema 23.–O orzamento xeral das entidades locais. Concepto e contido. Elaboración e aprobación: especial referencia ás Bases de execución do orzamento. A prórroga do orzamento. Tema 24.–As modificacións orzamentarias. Créditos extraordinarios e suplementos de créditos. Créditos ampliables. Transferencias. Xeración de crédito. Incorporación de remanentes de créditos. As baixas por anulación. Tema 25.–Fases de execución do orzamento. A liquidación do orzamento. O remanente de Tesourería. Pagos para xustificar. Anticipos de caixa fixa. O control orzamentario: natureza. Control interno; modalidades. Control externo. Tema 26.–Os recursos das entidades locais no marco da lexislación das facendas locais. Os tributos locais: Principios. Impostos. Taxas. Contribucións especiais. Os prezos públicos locais. Tema 27.- Lei Orgánica 3/2018 do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento dos datos. Tema 28.- Lei Orgánica 3/2007 do 22 de marzo, para a igualdade efectiva de mulleres e homes: obxeto e ámbito da lei. O principio de igualdade e tutela contra a discriminación. MATERIAS ESPECÍFICAS Tema 1. A Lei 31/1995 (I): contido, obxecto e ámbito de aplicación. Danos derivados do traballo. Concepto de risco laboral. Protección e prevención. Condicións de traballo en relación coa saúde. Factores de risco. Conceptos de accidente de traballo e enfermidade profesional. Tema 2. A lei 31/1995 (II): Consulta e participación das persoas traballadoras. Os Delegados de Prevención: a súa designación, garantías, competencias e facultades. O Comité de Seguridade e Saúde: competencias e facultades. Tema 3. Os Servizos de Prevención: Regulación legal e reglamentaria. Características e funcións. A integración de prevención na empresa. O plan de prevención de riscos laborais. A avaliación de riscos e a planificación preventiva. Tema 4. A formación en prevención de riscos laborais. Dereitos e obrigacións. A planificación da formación na empresa. Tema 5. Avaliación de riscos: O concepto de avaliación de riscos e da xestión de riscos. Planificación da actividade preventiva. Utilización de equipos de protección individual (EPI). Concepto. Tipos de EPI. Deseño e comercialización dos EPI. Tema 6. Responsabilidades e sancións en materia de prevención. Disposiciones en esta materia de la Ley de Prevención de Riesgos Laborales y de la Ley de Infracciones y Sanciones en el Orden Social. La actuación de la Inspección de Trabajo y Seguridad Social. Tema 7. Protección de las personas trabajadoras especialmente sensibles a determinados riesgos. Protección de la maternidad y de los menores: Riesgos laborales específicos para la mujer trabajadora en el período de embarazo, posparto y lactancia. Legislación vigente de protección a la maternidad. Riesgos específicos para los menores en razón de su trabajo. Legislación vigente de protección de los menores. Trabajos prohibidos. Tema 8. Os accidentes de traballo: Identificación. A análise estatística de accidentes na empresa: concepto e obxectivos. Investigación de danos á saúde dos traballadores. Metodoloxía da investigación. Tema 9. Real Decreto 485/97, de 14 de abril, polo que se establecen as disposicións mínimas en materia de sinalización de seguridade e saúde no traballo. Tema 10. Real Decreto 486/97, de 14 de abril, polo que se establecen as disposicións mínimas en materia de de seguridade e saude nos lugares de traballo. Tema 11. Real Decreto 487/1997, de 14 de abril, sobre disposicións mínimas de seguridade e saúde relativas á manipulación manual de cargas. Tema 12. Real Decreto 488/1997, de 14 de abril, sobre disposicións mínimas de seguridade e saúde relativas ó traballo con equipos que inclúen pantallas de visualización. Tema 13. Real Decreto 773/1997, de 30 de mayo, sobre disposicións mínimas de seguridade e saúde relativas á utilización polos traballadores de equipos de protección individual. Tema 14. Real Decreto 1215/1997, de 18 de xullo, polo que se establecen as disposicións mínimas de seguridade e saúde para á utilización dos traballadores dos equipos de traballo. Tema 15. Real Decreto 614/2001, de 8 de xuño, sobre disposicións mínimas para a protección da seguridade e a saúde dos traballadores frente o risco eléctrico. Efectos da corriente eléctrica sobre ó organismo. Factores que intervieñen no risco eléctrico. Valoración. Protección contra contactos, directos e indirectos. Tema 16. Real Decreto 513/2017, do 22 de mayo, polo que se aprueba o Regulamento de instalacións de protección contra incendios. O risco de incendio. Proceso de combustión. Factores do incendio. Clasificación dos tipos de lume. Axentes extintores. Prevención e protección contra os incendios. Sistemas de detección e alarma. Tema 17. Axentes físicos (I): Ruido. Real Decreto 286/2006, do 10 de marzo sobre a protección da saúde e a seguridade dos traballadores contra os riscos relacionados coa exposición ó ruido. Tema 18. Axentes físicos (II): Real Decreto 1311/2005, de 4 de noviembre, sobre a protección da la salud y la seguridad dos trabajadores frente ós riscos derivados da exposición ás vibraciones mecánicas. Tema 19. Axentes físicos (III): Real Decreto 783/2001, do 6 de xullo, polo que se aproba o Regulamento sobre protección sanitaria contra radiacións ionizantes. Campos electromagnéticos. Radiacións non ionizantes. Tema 20. Real Decreto 374/2001, de 6 de abril, sobre la protección de la salud y seguridad de los trabajadores contra los riesgos relacionados con los agentes químicos durante el trabajo. A problemática do Radón. Tema 21. Real Decreto 665/1997, de 12 de mayo, sobre la protección de los trabajadores contra los riesgos relacionados con la exposición a agentes cancerígenos durante el trabajo. Axentes mutáxenicos. Prevención e redución da exposición. Tema 22. Real Decreto 664/1997, de 12 de mayo, sobre la protección de los trabajadores contra los riesgos relacionados con la exposición a agentes biológicos durante el trabajo. Tema 23. Xestión dos riscos ergonómicos: O Posto de traballo. Carga física. Carga mental. Factores ambientais: iluminación do posto de traballo, ambiente térmico, calidade do aire, ventilación. Deseño do posto de traballo. Factores organizacionais. Tema 24. Xestión dos riscos psicosociais. Factores psicosociais. Riscos psicosociais. Prevención e actuación psicosocial. Riscos psicosociais emerxentes. O estrés laboral. O mobbing ou acoso psicolóxico no traballo. Burnout e vinculación psicolóxica co traballo. A violencia no ámbito laboral. Protocolo de prevención y actuación en los casos de acoso laboral, sexual y por razón de sexo u otra discriminación Tema 25. Real Decreto 393/2007, de 23 de marzo, polo que se aproba a Norma Básica de Autoprotección de centros, establecementos e dependencias dedicados a actividades que poidan xerar situacións de emerxencia. Obrigacións do titular e traballadores e traballadoras. Plan de evacuación en centros de traballo. Tema 26. Medio ambiente. Marco actual da xestión ambiental. Sistemas de xestión normalizados. Proceso de certificación dos sistemas de xestión ambiental. As Normas ISO. A Norma ISO 45001. Marco actual dos sistemas de calidade. Responsabilidade social Corporativa. Tema 27. Real Decreto 1627/1997, do 24 de outubro, polo que se establecen disposicións mínimas de seguridade e saúde nas obras de construcción. Normativa sobre ordenación na Edificación: Código Técnico de Edificación: Riscos específicos e a súa prevención en cada fase de obra. Tema 28. Os primeiros auxilios. A conduta PAS. O Soporte Vital Básico: Secuencia de actuación. Técnicas. O Desfibrilador Externo Semiautomático: Marco legal. Uso. Mantemento. Tema 29. Marco europeo da protección civil. Decisión (UE) 2019/420. Tema 30. Marco normativo español de protección civil: Lei 17/2015 do Sistema Nacional de Protección Civil. Tema 31. Marco normativo galego de protección Civil: Lei 5/2007 de emerxencias. O Decreto 223/2007: A Axencia Galega de Emerxencias (AXEGA). Tema 32. O Plan de Emerxencia Municipal de Ferrol. Definición, obxectivos e marco legal. Ámbito xeográfico e identificación de riscos no Concello. Infraestruturas básicas susceptibles de danos. Don/Dona______________________________________________________________________________________________ con DNI____________________ e enderezo en _______________________________________________________________ Concello ________________________ Provincia___________________________________ e número de teléfono______________________________, SOLICITO: 1.- Participar no proceso selectivo para a provisión en propiedade dunha praza de Técnico/a de Prevención de Riscos Laborais, grupo A, subgrupo A2, convocada polo Concello de Ferrol mediante quenda libre no BOE de data _________________________ 2.- Achego a seguinte documentación: 2.1.- Fotocopia do DNI 2.2.- Fotocopia das titulacións esixidas.2.3.- Fotocopia do Celga IV ou equivalente ós efectos de ser declarado exento da realización do terceiro exercicio da oposición.3.- Solicito realizar os exercicios da oposición no idioma: ___ Galego ____ Castelán.4.- ____Acredito discapacidade e solicito a adaptación de tempos adicionais nos procesos selectivos para o acceso ó emprego público das persoas con discapacidade nos termos previstos na Orden PRE/1822/2006 do 9 de xuño, (BOE do 13/06/2006). En Ferrol, a ______ de _______ de 20___ Sinatura: “ O que se fai público para xeral coñecemento. Ferrol, 14 de decembro de 2022 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares